Hineuki
Hineuki (Hinakeʻuki) bila je havajska plemkinja te poglavarica Velikog ostrva, nazvana po božici Hini, koja je jedno od najvažnijih božanstava u havajskoj religiji. Njeni roditelji bili su Aliʻiponi i njegova supruga, gospa Hinamaileliʻi (Hinamaiheliʻi). Hineuki je po majci bila polusestra poglavice Kukohoua, koji je naslijedio svog pretka, poglavicu Pilija te se za Kukohoua udala, šta je na Havajima smatrano svetim. Kukohou i Hineuki su bili roditelji Kaniuhua, koji je postao poglavica nakon očeve smrti. Hineuki je preko sina bila baka poglavice Kanipahua, koji je bio predak kralja Kamehamehe I. Hineukin drugi muž bio je Pokai, čiji su roditelji nepoznati. Njihova kćerka je bila gospa Alaʻikauakoko, majka Kalapane od Velikog ostrva i Kapaealakone od Oahua. Hineuki je umrla na Havajima te je tamo pokopana.